section_heading: Ekonomija nezaraznih bolesti
paragraph_text: Prije su kronične nezarazne bolesti smatrane problemom ograničenim uglavnom na zemlje s visokim dohotkom, dok se činilo da su zarazne bolesti češće u zemljama s niskim prihodima.Teret bolesti pripisan nezaraznim bolestima procijenjen je na 85 % u razvijenim zemljama, 70 % u zemljama srednjeg dohotka, a skoro 50 % u zemljama s najnižim nacionalnim primanjima. 2008. godine, kronične nezarazne bolesti bile su uzrokom više od 60 % (više od 35 milijuna) od ukupnih 57 milijuna smrtnih slučajeva diljem svijeta. S obzirom na globalnu distribuciju stanovništva, gotovo 80 % umrlih od kroničnih nezaraznih bolesti u svijetu danas se nalaze u zemljama s niskim i srednjim dohotkom, dok se samo 20 % javlja u zemljama s visokim dohotkom. Nacionalna gospodarstva navodno trpe značajne gubitke zbog prerane smrti ili nesposobnosti za rad onih ljudi koji imaju srčanu bolest, dijabetes ili su pak imali moždani udar. Na primjer, za Kinu se očekuje da će izgubiti oko 558 milijardi dolara u nacionalnom dohotku između 2005. i 2015. zbog preranih smrti. 2005. godine, bolest srca, moždani udar i dijabetes uzrokovali su procijenjeni gubitak od 9 milijardi u međunarodnim dolarima nacionalnog dohotka u Indiji i 3 milijarde u Brazilu.